
Prof. P. Avižonis. 
Gyvybė 
ir jos atsiradimas ant žemės?), 


1. Gyvybės apibrėžimas. 


Gyvybės paslaptis yra viena didžiausių 
pasaulio paslapčių. Ji rūpi ne vieniems tik 
mokslininkams biologams ir filosofams su 
teologais. Ir šiaip jau Žmogus, jei tik jis yra 
kiek akylesnis, savo pasaulėžiūrai pagrindą 
grįsdamas, negali aplenkti gyvybės ir jos at- 
siradimo klausimo, 

Kas yra gyvybė? Kuo skiriasi gyvas daik- 
tas nuo negyvo? nuo nebegyvo arba miru- 
sio? Kur yra riba tarp gyvybės ir mirties? 
tarp gyvybės ir negyvybės? 

Kiekvienas mūsų žino arba bent tariasi 
žinąs, kuris daiktas yra gyvas ir kuris negy- 
vas. Mes bent žinome pačius paprastuosius, 
vaizdžiuosius gyvybės reiškinius. Todėl'atro- 
do, tarytum visai nesunku būtų gyvybės są- 
voka apibrėžti. Juk gyvybę mes jaučiame 
savyje, patys gyvi būdami. Tačiau taip atro- 
do tik paviršutiniškai žiūrint. O iš tikrųjų 


*) Skaityta Lietuvos Universitete 1928 m. vasario 
12 ir 26 d. ir Dotnavos Žemės Ūkio Akademijoje kovo 
18 dieną. 

gyvybės klausimas yra gal vienąs sunkiausių- 
jų klausimų. Nė patys galvotieji mąstytojai, | 
kad ir daug pastangų yra dėję, iki šiol dar 
nėra gyvybės sąvokos tiksliai apibrėžę. 

„5pencer'is yra gerą savo knygos?) 
dalį pašventęs gyvybės apibrėžimams nagri- 
nėti ir pats yra davęs, jo nuomone, visų to- 
buliausią definiciją: «gyvybė yra nuolatinis 
vidaus santykių prisitaikymas prie išorės san- 
tykių»**). Nors tenka galva nulenkti prieš 
šitą didelį mokslininką, tačiau jo gyvybės de- 
tinicija, rodos, nedaug ką tepasako, kas gi 
iš tikrųjų yra toji gvvybė. 

Todėl apie gyvybę tenka spręsti iš jos 
atskirų pažymių, iš jos reiškinių. Mes sude- 
dame į krūvą visus reiškinius, kuriuos paste- 
bime gyviems daiktams, ir sakome, kad jie 
yra gyvybės pažymiai. Visi daiktai, kurie šitų 
pažymių neturi ir niekuomet nėra turėję, yra 
negyvi; visi daiktai, kurie tuos pažymius yra tu- 
rėję, bet dabar nebeturi, yra nebegyvi arba mirę. 

Tokių objektingų gyvybės pažymių yra ne 
vienas. Ir ne iš vienintelio pažymio mes 
atskiriame gyvą daiktą nuo negyvo. Tam 
reikia tų pažymių visuma, jų suma. Jei mes 
spręstume tik iš vieno pažymio, mes dažnai 
galėtume suklysti: mes galėtume gyvu pava- 
dinti tokį daiktą, kuriame gyvybės visiškai 
nėra, arba pasakytume kurį daiktą esant ne- 

*,) H. Spencer. The principles of Biology. Vol. 
I. London. 1898. 


**) <The continuous adjustment of internal relations 
9; external relations». 


X+ 

gyvą, kuriame tačiau gyvybė tik merdėja, ku- 
riame kad ir nepasireiškia aktualinė gyvybė, 
bet yra potencialinė gyvybė, yra vadinamoji 
«vita minima». Si tam tikromis sąlygomis 
vėl gali imti reikštis. Šitokios slaptos gyvy- | 
bės pavyzdžiu galėtų būti javų grūdas aruo- 
de, nuo šalčio sustingęs koks gyvas padavėlis, 
letargiška būklė ir t. t. 

Tad imsime sverstyti gyvybės pažymius ir 
panagrinėsime, kuo jie skiriasi nuo negyvujų 
daiktų savumų. 


2. Gyvybės pažymiai. 
Svarbiausi gyvų daiktų savumai yra šie 
(Roux): 
1) Judėjimas savarankiškas arba atsakąs 


į jaudinimą. 


2) Plėtrėjumas ir augimas. 

3) Maitinimasis: gyvi daiktai suima mais- 
tą, virškina ir keičia jį pagal savo kūno su- 
dėtį (assimilacija), o sunaudoję jį arba pavar- 
toję savo nuosavią medžiagą (dissimilacija), 
likuonis išskiria, paleidžia laukan. Per gyvą 
daiktą nuolat teka vis kintančios medžiagos 


"srovė, iš lauko ateidama ir laukan sugrįžda- 


ma, o pats gyvas daiktas pasilieka vis arba 
beveik vis toks pats, koks buvęs. 

4) Veisimasis: $yvi daiktai veisiasi, daugi- 
nasi ir savo padermei paveldina savo asme- 
ninius ir veislinius ypatumus. 

5) Ataugimas (regeneracija) žuvusių kūno 
dalių ir išgijimas (restitucija) žaizdų ir kitokių 
kūno sužalojimų. 


6) Regulacija arba pajėgumas atitaisyti bet 
kurios funkcijos sutrikimą ir sugrąžinti bu- 
vusią pusiausvyrą arba palaikyti tinkamą sa- 
vo funkcijų pusiausvyrą naujomis gyvenimo 
aplinkybėmis; kitaip tariant, pajėgumas ligi 
tam tikro laipsnio prisitaikyti naujoms, ne- 
„paprastoms arba nenormalioms gyvenimo s5ą- 
lygoms. 

Visi tik ką minėtieji gyvybės reiškiniai pa- 
sižymi tuo, kad gyvasis daiktas gali juos vi- 
sus pats sau reikšti, kad jie įvyksta savaime, 
kitaip tariant, gyvybės reiškinių pagrindas yra 
savaimingumas, aufoergija. 


Gal ateityje, mokslui plėtojantis, bus rasta 
dar naujų gyvybės pažymių arba gal vienas 
kitas minėtųjų gyvybės pažymių pasirodys 

"esąs iš kelių sudėtas. O tuo tarpu, jei kurį 
daiktą rasime turintį visas pasakytąsias funk- 
cijas, ir jei tų funkcijų pagrinde bus savai- 


mingumo principas, tai tokį daiktą galime 
vadinti gyvu. 


Visos minėtosios žinių valdo keitimąsi 
"(medžiagos keitimąsi, energijos keitimąsi, pa- 
vidalo keitimąsi) 0 savaiminga regulacija“ 
duoda pastovumą.  Keitimasis seka priežas- 
tingumo arba kauzaliteto dėsniais. Pastovu- 
mas reiškiasi tuo, kad visas keitimasis nepa- 
liečia formos. (Gyvo daikto augimas tik ta- 
da turi prasmės, kai jis nesunaikina formos. 

Veisimasis, paveldėjimas, plėtrėjimas reiškia 
tiek pat, kiek pasakymas, kad forma yra il- 
gam pastovi. 

3. Gyvybės pažymiai negyvuose daiktuose. 


Jei kuris daiktas visų avkščiau pasakytų 
gyvybės pažymių neturi, tai jis yra negyvas. 
Tačiau vieną kitą gyvybės pažymį galima 
pastebėti ir negyvuose daiktuose. Imkime 
kad ir savaimingą vietos keitimą arba loko- 
motorišką judėjimą. Yra gyvų daiktų, kurie 
negali patys iš vietos pasijudinti. Tokie bus 
dauguma augalų ir viena kita gyvulių rūšis, 
kaip štai koralai, spongijos. Antra vertus, 
negyvų daiktų yra tokių, kurie tam tikromis 
aplinkybėmis juda kruta, pavyzdžiui, metalo 
natrios arba kamforos gabaliukas, įmestas 
į vandenį. 


Galima dirbtiniu būdu padaryti kai kurių 
gyvų daiktų judėjimas, pavyzdžiui, amebų 
šliaužiojimas, įleidus gvazdikų aliejaus lašą į 
spirito ir glycerino mišinį“) Pakartusio 
aliejaus lašas, įvarvintas į šarmą, gauna ame- 
bos išvaizdą ir ima amebiškai šliaužioti**). 


*) Ant objektinio stiklo reikia kanados balzamu pri- 
kituoti du laibučiu stiklo siūleliu, tarp jų užlašinti la- 
šas mišinio iš 3 dalių glycerino ir 1 dalies 960 spirito, 
uždengti dengiamuoju stikleliu ir pro jo kraštą įleisti 
liepsnoje ištemptu pipetės galu gvazdikų aliejaus ma- 
žutytis lašiukas (aliejus galima nudažyti metyleno mė- 
Line): aliejaus lašiukas tuoj pradės amebiškai šliau- 
žioti. Žiūrėti reikia pro mikroskopą (Jennings). 


+») Mažutis pakartusio aliejans lašas reikia iš nedi- 
delio aukštumo užvarvinti ant sodos skiedinio (O,19/g) 
lėkštelėje ir žiūrėti pro padidinamąjį stiklą (Stempell 
ir Koch). 


Taip pat nesunku padarytiir kai kurie kiti 
amebų gyvybės reiškiniai, būtent, jų rijimas, 
ryjamų daiktų pasirinkimas, nesuvirškintų 
daiktų išmetimas ir t.t: Pavyzdžiui, chloro- 
formo lašas vandenyje (laikrodžio stikelio 
dugne) šalinasi nuo prikišamos prie jo pin- 
cetu (žnyplikėmis) stiklo šukikės, o įspraustą 
į jį šukikę, pincetą atė- 
mus, tuoj išmeta lau- 
kan. Taip pat neprisi- 
ima jis ir smilčių kris- 
lelių arba medinio rakš- 
ties. Bet prikišus prie 
chloroformo lašo kieto 
šelako krislelį, lašas net 
pasistiebdamas siekia 
ji pagauti ir pagavęs 
tarytum nebenori jo 
paleisti, nes traukiant 
šelako  krislelį tolyn 
chloroformo lašas seka 
paskui ir tik kratant 
Pav. 1. Dirbtinė ameba.  tenukratomas. Palikus 
Aliejaus lašas sodos skie- šelako krislą chloro- 

dinyje (Verworn  formo laše, prasideda 
šelako tirpimas, saky- 
tum, jo virškinimas. Taip pat godžiai grie- 
bia chloroformo lašas ir paraffiną, styraksą, 
kanados balzamą ir kitokias medžiagas, ku- 
rios chloroforme gali ištirpti: Analogiškai 
elgiasi ir ameba, kuri įsitraukia į save arba 
ryja tokius daiktus, kuriuos ji pajėgia suvirš- 
kinti (Jenninės). 

Jei duosime chloroformo lašui ryti ištemptą 
šelako siūlelį kokių 10—15 mm ilgumo, va- 
dinasi, daug ilgesnį už patį lašą, tai siūlelis, 
lįsdamas į chloroformą, susiraito ir susivi- 
nioja į kamuolį. Ir ameba (amoeba verrucosa) 
panašiai suvinioja į kamuolį, rydama augalų 
oscilarijų siūlą, 20 kartų ilgesnį už pačią. 
amebą (Rhumbler). ; 


“Pav. 2, Šelako siūlelis, Ilįsdamas į chioformo 
lašą, susivinioja į kamuolį. (Rhumbiler) 


Jei prie chloroformo lašo prikišime stiklo“ 
siūlelį, aplietą šelaku, tai lašas praryja siū- 
lelį, atsiima ir ištirpina šelaką, o patį siūlelį. 
išstumia laukan. panašiai. kaip ameba pra- 
tyja augalinį siūlelį ir, suvirškinusi jį, likuo-- 
nis išmeta laukan (Rhumbler). 


i 

Amebos šliaužiojimas labai priklauso jos ap- 
linkumos, tos cheminės medžiagos, kuri bus 
netoli amebos. Prie vienos medžiagos ameba 
artinsis, o nuo kitos šliauš tolyn. Panašių, 
vadinamų chemotaksiškų judėjimų galima pa- 
sidaryti ir su negyvais daiktais. Ricinos lašas, 
įvarvintas į spiritą, tartum gyvas būdamas, 
sulenda į kapilarinį vamzdelį su chloroformu. 


Pav. 3. Skystieji kristalai (Lehmann) | 


Gyvi daiktai gali reaguoti ne tik chemi- 
niams, bet ir įvairiems fizikiniams jaudini- 
mams: šilimai, elektrai, šviesai, ir prie vienų 
jaudiklių artintis, o nuo kitų šalintis, Tai yra 
vadinamieji tropizmai. Panašių tropizmo reiš- 
kinių galima pasidaryti ir su negyvais daiktais. 
Tušo grūdeliai vandens laše, kurio vienas šo- 
nas apšviestas, antras ne, paskubomis plaukia 

nuo šviesos į patamsį ir seka gyvų daiktų 
fototropizmu. 

Nuolatinę medžiagos srovę ir medžiagos 
apykaitą negyvame daikte, nepakeičiant jo 
formos, gali simboliškai atvaizduoti liepsna. 
Ji traukia į'save degamąją medžiagą, keičia 
ją ir, pasikeitusią, paleidžia oran, pati savo 
formos nekeisdama. Ne be reikalo tūloms 
tautoms liepsna yra gyvybės simbolis. 


4. Gyvybės pažymiai kristaluose. 

Daug gyvybės pažymių randama krista- 
luose, Kristalai, kaip ir gyvieji daiktai, yra 
visiškai išsiskyrę iš aplinkumos: jie yra taip 
pat atskiri vienetai arba individai, kaip ir gy- 
vieji daiktai. Jie, kaip ir gyvieji daiktai, gali 
augti, didėti ir senti. Kaip driežui atauga 
nukirsta uodega, taip ir kristalui atauga nu- 
daužtas kampas (regeneracija) arba išsilygina, 
išgyja įbrėžtas šonas (restitucija). Iš perpiau- 
to perpus slieko atauga du nauji sliekai; ir iš 
pusiau perkirsto kristalo atauga du nauji 
kristalai. 

Kristalų augimas vyksta panašiai, kaip ir gy- 
vų daiktų augimas, būtent: jie didėja ne išpa- 
viršiaus, kaip sniego gniužulas, risdamasis pa- 
kalnėn(augimas appozicijos būdu), bet iš vidaus, 
naujai prisidėjusioms molekulo:ns įsi terpiant 
tarp esamų (augimas /ntussuscepcijosbūdu). 

Ypačiai daug panašumo į gyvus daiktus 
turi vadinamieji skysti kristalai (Lehmann). 
Jie gali atvaizduoti daug painesnius ir sudė- 
tingesnius gyvybės reiškinius: kaip kokios bak- 

terijos, jie slinkinėja vieni šen, kiti ten, raity- 
damiesi ir sukdamiesi aplinkui. Panašiai, kaip 
bakterijos, du kristalu susijungia į vieną (ko- 
pulacija), vienas kristalas trūksta pusiau ir iš 
abiejų pusių pasidaro du nauju lgistalu, sti- 
presnieji ir didesnieji kristalai ryja mažes- 
nius ir silpnesnius (kova dėl būvio). Ir įpra- 
tusiai akiai, pro mikroskopą žiūrint kristalų 
kibždėjimo, atrodo, tarytum matytumei kūdros 
lašo gyvus padarus kibždant.*) 


5. Negyvų daiktų kova dėl būvio. 


Įdomią kovos dėl būvio analogiją galima 
matyti sieros tirpinyje benzole. Sieros kris- 
tali esti dvejopi, oktąedrai ir prizmos. Įmc- 
tus į sieros tirpinį benzole po vieną kristalą. 
abiejų rūšių, aplinkui kiekvieną jų ims darį4- 
tis kiti nauji tokię pat kristalai: aplink okta- 
edrą — oktaedrai ir aplinkui prizmą — prizmos. 
+O kai abu kristalų būriu susisiekia vienas 
su antru, oktaedrai ima nykti ir jų vietą užima. 
prizmos. 

Labai vaizdų kovos dėl būvio pavyzdį 
duoda dvi liepsnos: viena paprasto popieriaus 
ir antra terpentine pamirkyto popieriaus. Pa- 
vožus po stikliniu koštuvu, paprastoji liepsna. 
užgęsta: stipresnis savaimingo išsilaikymo pro- 
cesas su smarkesne asimilacija užmuša silp- 
nesnį panašų procesą, kai pasidaro maža 
vietos ir maisto (Roux). 


*) O. Lehmann. Flūssige Kristalle und die Thec- 
rien des Lebens. Leipzig, Barth. 1906. 

6. Medžiaginis gyvybės pagrindas. 


Reikia įsidėmėti, kad gyvybė yra glaudžiai 
susijusi su medžiaga, kad be medžiagos py- 
vybės nėra; bent gamtos mokslas tokios gy- 
vybės nežino. Tad pravartu susipažinti su 
gyvos medžiagos forma ir su jos sudėtimi. 

Kiekvieno gyvo daikto pagrindą sudaro 


„vadinamoji celė (lotyniškai ce//ula). Tatai yra 


paaiškėję palyginti dar neseniai. 

Dar nėra sukakę šimto metų, kaip šitą dės- 
nį atrado augalams Schleiden'as ir gyvu- 
liams Schwann'as i1838) Jį sutvirtino 
Virchow'as (1856), pavadinęs celę gyvybės 
vienetu, nes, pasak jo, visos gyvybės funkci- 
jos reiškiasi tik per celę. 

Celė yra smulkutis padaras. Norint ją 
pamatyti, reikia ją tam tikrais stiklais kelis šim- 
tus kartų padidinti, reikia ją pro mikrosko- 
pą žiūrėti. Siaip jos nematysi, išskyrus vie- 
ną kitą celių rūšį. 

Yra labai daug tokių gyvų daiktų, gyvulių 
ir augalų, kurių visas kūnas yra vienai viena 
tokia neįžiūrima mažučiukė celė. Tai bus 


„ prastučiai vienaceliai gyviai, vadinamieji pro- 


tistai (vienaceliai augalai — protophyta, viena- 
celiai gyvuliai — protozoa). Dar daugiau yra 
tokių gyvų daiktų, kurių kūnas sudėtas iš 
daugybės, iš milijonų celių; tai bus dau- 
giaceliai gyviai (augalai — metaphyta, gyvuliai 
—metazoa). ; 
Vienacelių gyvių visas gyvybės funkcijas 
eina viena vienintelė celė. Daugiaceliuose gy- 

viuose atskiroms gyvybės funkcijoms yra 
tam tikros atskiros celės, kurios labai įvai- 
riai atrodo, žiūrint, koks jų yra gyvasis dar- 
bas. Tokios atskiros ir vienodos celės tam 
pačiam bendram darbui dažnai esti susipy- 
nusios į tam tikrą bendriją, vadinamą audinį. 
Iš audinių susidaro atskiros kūno dalys, ats- 
kiri organai, skirti tam tikram darbui: kvė- 
puoti, maistui virškinti, veistis, judėti. DPa- 
vyzdžiui, akis yra regėjimo organas, ausis — 
klausos organas ir t. t. 

Būdami sudėti iš organų, gyvi daiktai yra 
vadinami dar organizmais. 


7. Celė; jos reikšmė gyvybei. 

Celė yra labai sudėtingas padaras. Jos 
pagrindinė forma yra rutuliukas. Tačiau me- 
tazoų celės susiglaudusios į audinius, daž- 
niausiai esti įvairios ir nevienodos formos. 

Pačios svarbiosios celės dalys yra celės 
kūnas, celės branduolys ir centrinis kūnelis. 


Celės kūną sudaro apyskystė tąsli medžia- 
ga, vadinama protoplasma. Vandenyje ji iš- 
burksta, kaitinama sukreša. 

Celės protoplasmoje galima įžiūrėti tink- 
lais susipynusių siūlelių ir tarpais smulkučių 
apskritų grūdelių (granula).: Kartais proto- 
plasma turi korių išvaizdą, kartais putų arba 
spongijų. 

Antra svarbi celės dalis yra jos branduolys 
(nucleus). Jis sudaro maždaug trečią dalį 
visos celės, guli paprastai ties jos viduriu ir 

esti įvairios formos. Branduolio medžiaga 
yra kitokia negu protoplasmos, bet ir bran- 


Pav. 4. Įvairūs celių pavidalai. 


"duolyje yra tirštesnių, panašių į tinklą, ir 
„Skystesnių vietų. Be to, kiekviename bran- 

duolyje yra dar vienas arba keli branduolėliai 
(nucleolus). 


Trečia svarbi celės dalis yra centrinis kū- 
nelis (centriolum). Tai yra smulkutis apskri- 
tas padarėlis, apsuptas savotiškos protėk 28: 
mos, vadinamos centrosferos. 


Sudėtinių celės dalių reikšmė gyvybei dar 
nėra visiškai ištirta. Vienas dalykas tėra aiš- 
kus: tiek branduolys be protoplasmos, tiek 
protoplasma be branduolio nėra gaivūs; kiek- 
vienas jų sudaro tik atskirą gyvos celės sis- 
temos dalį. Todėl dauguma mokslininkų celę 
laiko gyvybės vienetu, pačia elementariškiau- 
sia biologine sistema. Dar paprastesnių gyvų 
padarų, negu celė, ligi šiolei nėra rasta. Bet 
yra ir tokių mokslininkų, kurie, aiškindami 
celių struktūros painumą, mano, kad celę 
sudaro didelė daugybė atskirų gyvų mole- 
kulų ir kad gyvybės vienetu reikia laikyti ne 
celė, o jos molekulos, vadinamosios protome- 
ros (Heidenhain), chromiolos (Schmidt), 
micellos (N d $eli), pangenės (de Vries), bio- 
forai (Weismana), bioblastai (Altmann) 
ir tt 


Pirmieji gyvybės pavidalai galėję būti to- 
kios molekulos, iš kurių ilgainiui pasidarė ce- 
lės su protoplasma ir branduoliu, lygiai kaip 
iš celių vėliau yra pasidarę sudėtingieji gyviai. 

itos molekulos jau tiek maža beturi gyvy- 
bės pažymių, kad joinis gyvas organizmas 
susisiekia su neorganine medžiaga. 

8, Celių dauginimasis. 


Visi daugiaceliai 
gyviai tam tikru sa- 
vo gyvenimo laiku - 
turi tiktai vieną celę. 
Ir žmogus, kurio kū- 
ne celių priskaitoma 
daug bilijonų, savo 
gyvenimą pradeda iš 
vienos vienintelės ce- 
lės. 

Dauginasi celės 
skildamos pusiau: vi- 
sų pirma skyla pu- 
siau centrinis kūne- 
lis, paskiau branduo- 
lys, toliau,  proto- 
plasma ir pagaliau iš 
vienos celės pasidaro 
dvi. Šiedvi skyla vėl 
pusiau ir t, t. | 

Vienacelių gyvių 
celės, pasidalijusios 
pusiau, išsiskiria ir 
kiekviena gyvena sau 
skyrium,  kolei vėl 
suskyla į naujus du 
gyvius, jei jos nebus 
anksčiau  nunyku- 
i Ė sios. Daugiaceliuose 
į E E 
| Valst. Mokslinė | „gyyiuose celės, Nas 
1 Medicinos ;  skilusios pusiau, pa- 
"BIBLIOTEKA! 


Pav. 5. Šeši amebos?skylimo stadijai (Gūnther). 


"EŽ Apj 


e AŽ 

silieka susiglaudusios ir ilgainiui, toliau dau- 
gindamosi, sudaro įvairius audinius ir orga- 
nus, pritaikytus tam tikrai funkcijai. 

Skilti pusiau celės gali dvejaip: 1) proto- 
plasima su ištysusiu branduoliu tiesiog persi- 
smaugia pusiau (tiesioginis arba amitotiškas 
skylimas) ir 2) branduolyje, prieš skylant pu- 
siau, įvyksta nepaprastų pakitimų, jo tirštoji 
dalis virsta siūlų kilpomis, o skystoji dalis 
susilieja su protoplama. Kilpos kaitaliojasi, 
kiekviena skyla išilgai į dvi, paskui susiglau- 
džia į dvi krūvas, kurios, šalindamosi nuo 
viena antros, pertaukia pusiau ir visą proto- 
plasmą. Tai bus netiesioginis arba mitotiškas*) 
skylimas. Šitokiam skylimui daug reikšmės 
turi celės centrinis kūnelis. 

Gyvulių celės paprastai skyla netiesiogi- 
niu būdu. 


9. Dirbtinės celės, 


Iš morfologijos atžvilšio skirtumas tarp 
daugiacelių gyvių (metazoa) ir tarp negyvų 
daiktų yra be galo didelis, bet paėmus vie- 
nacelius prastučius gyvius, vadinamus protis- 
tus, tas skirtumas kartais esti toks mažas, 


kad ir žinovas kitą kartą tikrai nepasakys, ar 


jis mato gyvą daiktą. ar negyvą padarą, kokį 
mažutį kristalą, grūdelį, lašelį, 


Be to, fizikos priemonėmis galima pada- | 


ryti laboratorijoje iš negyvos medžiagos dirb- 
tinių celių, kurių išvaizda kartais esti visiš- 


*) Graikiškai žodis '<mitoss-siūlas. 

kai panaši į kai kurių gyvulių ir augalų celes. 
Tokios dirbtinės 
arba mineralinės 
celės gali augti iš 
vidaus (intussus- 
cepcijos būdu), ga- 
li skilti nepapras- 
tuoju mitotiniu bū- 
du, gali sudaryti 
ištisą audinį iš vie- - 
nodų celių, gali dvi 
celi susilieti į vie- 
ną panašiai, kaip 
sėklinės - - gyvulių 
celės, gali daugin- 
tis panašiai, kaip 
apvaisytas varlės 
kiaušinis, ir t. t. 
Dirbtiniu būdu, 
ypačiai vaduojan- 
tis osmozės dės- 
niais, galima pa- 
gaminti laborato- 
rijoje ir tokių pa- 
darų, kurie savo 
išorės išvaizda yra 
labai panašūs į kai 
kuriuos gyvulius 
arba augalus, pa- 
vyzdžiui, į grybus, 
iš įjūros polypus. 
| Žodžiu tariant, tiek atskiros gyvybės funk- 
cijos, tiek - gyvybės vienetų —celių forma su- 


(Kuckuck). 


vą — koloniją. 


Pav. 6. Dirbtinės celės: vienos skyla pusiau, kitos susiglau dusios į krū- 

kai kuriais jų savumais galima padaryti la-. 
boratorijoje iš negyvos medžiagos, vadūcjas 
tis tik fizikos dėsniais.*) 


Pav 7, Kairioje pusėje varlės epitelio celės; dešinioje 
pusėje dirbtinių celių kolonija (Ledu e). 


Pav. 8. Osmotiniai padarai, panašūs į grybus. (Leduc).: 


*) Knygoje: L. Rhumbler, Meihodik der Nachah- 
mung von Lebensvorgūngen durch physikalische Konstel- 
+1lationen, Berlin, Urban-Schwarzenberg, 1921 (Abder- 
halden, Handbuch der biologischen Arbeitsmethoden, 
Lfg. 33) yra 135 pavyzdžiai ir pamokymai GBn 
Šy7vybės (k Ssiams pasidaryti. 

2 Lieka dar panagrinėti cheminė gyvų daiktų 
"sudėtis. 


Pav. 9. Osmotinių padarų landšaftas jūrių vandenyje. 
2 (Leduc). 


10. Cheminė gyvų daiktų sutėtis. 
Organinė medžiaga; jos gaminimas labo- 
ratorijoje, 

Cheminė analizė parodė, kad gyvuose or 
ganizmuose nėra tokių elementų, kurių neras- 
tum šiaip jau pasaulyje. Svarbiausieji pro- 

toplasmos elementai yra anglis, azotas, deguo- 
nis ir vandenilis Be jų, protoplasmoje esti 
dar nuolatos arba pripuolamai geležies, sieros, 
fosforo, natrio, kalio, kalcio, chloro ir kitų. 
Tiktai tų elementų junginiai gyvuose daiktuose 
yra labai painūs, labai nepaprasti, kaip štai 
baltymai, karbohydratai, riebalai, fosfatidai. 
Tokių junginių negyvoje gamtoje nėra. |odėl 
iš senovės jie yrą vadinami organiniais jūun- 
giniais, organinėmis medžiagomis. 

Dar palyginti neseniai mokslininkų buvo 
sakoma, kad organinės medžiagos galinčios 
pasidaryti tiktai $yvame organizme, kad joms 
pasidaryti nepakanką paprastų fizikos ir che- 
mijos dėsnių, bet kad esanti reikalinga dar 
kažkokia kitokia, transcedentinė jėga. Seno- 


vėię šita paslaptingoji jėga buvo vadinama. | 


„ «gyvybės jėga» (vis vitalis). 
6hler'is yra pirmasis pagaminęs labo- 
ratorijoje iš neorganinės medžiagos organinį 
junginį, ureą, paprastai randamą gyvulių šla- 
pime (1828 m.) Tai buvo pirmoji spraga, pra- 
laužta senovės vitalistinėje pažiūroje į orga- 
ninės medžiagos pasidarymo sąlygas, pirma- 
sis smūgis vitalizmui.: Vėliau, praėjusiam 
šimtmečiui įpusėjus, buvo prasimanyta ir dau- 
giau tokių organinių junginių gaminti labora- 
torijose be gyvybės pagalbos. Iš pradžios 
buvo daroma painesnių dalykų sintezė iš 
paprastesniųjų organinių junginių (pavyzdžiui, 
Berthelot'o padarytoji riebalų sintezė iš 
4elycerino ir organinių rūgščių), bet ilgainiui 
išmokta pasigaminti gana painių organinių 


23 


junginių stačiai iš negyvosios gamtos grynų- 
jų cheminių elementų. 

Kai kurie šitokių sintetiškai gaminamų or- 
ganinių junginių yra įgiję labai didelės reikš- 
mės technikai. Sakysime, indigo, tokie švie- 
siai mėlyni dažai. Jais dažytiejį drabužiai 
nesišeria nė šarme skalbiami. Todėl jie jau 
iš senų senovės yra labai branginami. Se- 
niau jų gaudavo iš augančių Indijoje augalų 
(indigofera tinctoria), o šiandien yra Vokieti- 
joje didelių fabrikų, gaminančių juos sinteti- 
niu būdu ir ne brangiau už natūralųjį indigo. 

Šiandien chemikai sugeba sintetiniu būdu 
padaryti savo laboratorijose jau didelę dau- 
gybę organinių junginių, ir mokslininkų tarpe 
vis labiau įsigali pažiūra, kad cheminių jun- 
ginių pasidarymas ir jų kitimas tiek gyvoje, 
tiek negvvoje gamtoje vyksta vienokiais dės- 
niais. Yra mokslininkų, kurie, minėdami sin- | 
tetinės chemijos laimėjimus, reiškia vilties, 
kad ilgainiui pavyksią dirbtiniu būdu paga- 
minti ir patys painieji organiniai junginiai 
(Hollemann). 3 

Šitų pačių painiųjų organinių junginių pir- 
mojoje vietoje yra baltymai. Jų yra visuose 
gyvų padarų, gyvulių ir augalų kūnuose, jų 
yra kiekvienoje gyvoje celėje. Baltymų sudė- 
tis yra labai paini. Jų pagrindinės sudėti- 
nės dalys yra amino rūgštys. Fischer'iui 
yra pavykę laboratorijoje pagaminti junginiai 
iš įvairių aminorūgščių, yra pavykę sujungti 
tų aminorūgščių kelias ir net kelioliką į vie- 
ną junginį. Šitie sintetiniu būdu gautieji jun- 

giniai, vadinamieji polypeptidai, turi daug pa- 
našumo į artimus natūraliniam baltymui jūn- 
ginius peptonus. Todėl galima sakyti, kad 
sintetiško baltynų gaminimo problema yra jau 
pusėtinai išrišta. 


Daug painesnė už baltymų sudėtį yra jų 
struktūra. Dar visai nėra ištirta, kuriuo bū- 
du aminorūgštys yra susipynusios vienoje bal- 
tymo molekuloje. Taip pat dar nieko neži- 
nome, kurie yra gyvoje medžiagoje baltymų 
santykiai su kitais cheminiais junginiais. 


Sintetinės chemijos laimėjimais anksčiau 
manytasis esminis skirtumas tarp organi- 
nių ir neorganinių junginių yra pašalintas. 
Taip pat nėra reikalo manyti apie esminį 
chemijos dėsnių skirtumą gyvame daiktę ir 
negyvoje medžiagoje, nors mes dar ir ne visa 
: žinome, kuriuo būdu gyvoje celėje pasidaro 
anie sudėtiniai organiniai junginiai. : 


11. Cheminis gyvos medžiagos kitimas. 
Katalizė. Rūgimas. Fermentai, 


Pastarojo laiko patyrimai chemijos srityje 
gali paaiškinti, kuriuo būdu gyvų celių pai- 
niose įvairių medžiagų junginiuose ir miši- 
niuose nuolatos vyksta cheminiai kitimai. 
Yra pavykę ištraukti iš gyvų celių tokių me- 
džiagų, kurios tarpininkauja tam tikrose 
'cheminėse reakcijose, nelyginant vadinamieji 
„katalizatoriai“ minimaliame kiekyje, patys 


p 

nesikeisdami, vykdo laboratorijoje tam tikrą 
cheminę reakciją — katalizę*) . 

Gyvame organizme katalitiniai procesai 
turi labai didelės reikšmės. Jų pavyzdys — 
rūgimas arba fermentacija, 


Rūgimo priežastimi imta domėtis tik po 
to, kai Cagniard de la Tour'as ir 
Schwann'as atrado mieles (1837). Vėliau 
dėl rūgimo esmės iškilo aitri kova tarp vo- 
kiečio Liebig'o ir prancūzo Pasteur'o. 
Pasak Liebig'o, rūgimas pasidarąs iš to. 
kad lengvai skylanti medžiagą, pati beskilda-- 
ma, išardo ir suskaldo kitos medžiagos mo- 
lekulas. 

Prieš šitą «mechanisting»- rūgimo hipotezę 
Pasteur'as pastatė savo «vitalistinę» pažiū- 
rą, kad rūgimo akstinai arba fermentai esą 
gyvi padarai, kad fermentacija esanti susijusi 
su gyvybės procesu. Savo bandymais jis pa- 
rodė, kad visa eilė žinomų rūgimų, kaip štai 
alkoholio rūgimas, pieno rūgimas, acto rūgi- 
mas, pareina nuo tam tikrų smulkučių gyvų 
daiktų, vadinamų mikroorganizmų, būtent, nuo 
jų medžiagos apykaitos. 

Po ilėos nuomonių kovos Past eur'o pa- 
žiūra paėmė viršų, tačiau ir ji vėliau pasiro- 
dė esanti reikalinga pataisų. Buchner'is 

*) Katalitinės reakcijos pavyzdys: Į perkamąjį vaistinėse 
vandenį hydrogenium hyperoxydatum (H:0O>) reikia įmesti 
krislelis mangano dvidegino (MnO>); H2O: ims skilti smar- 
kiai putodamas ir paleisdamas deguonį (H:0:=p20--0), 
o MnO> nė kiek nepasikeis ir galės būti vėl vartojamas 
tokiam "pat „bandymui. 

(1897) rado, kad rūgimui nėra būtinai reika- 
linga gyvų mielių arba kitų kurių mikroorga- 
nizmų, kad pakanka, šiokiu ar tokiu būdu mie- 
les numarinus, tik jų sulčių arba išspaudų įpilti 
į cukraus skiedinį, ir tas skiedinys ims rūgti. 
Taigi mielių išspaudose esama tokios medžia- 
gos —cymazos, kuri gali daryti rūgimą. (Gyvos 
mielės tik tiek teturi reikšmės, kad gamina fer- 
mentą cymazą. Už šitą atradimą Buchner'is 
gavo Nobelio premiją. 


Tuo būdu rūgimo problemos išrišimas buvo 
vienas svarbiausių etapų kovoje tarp mecha- 
nizmo ir vitalizmo. (Griežtoji vitalistinė pa- 
žiūra pralaimėjo, bet ir mechanistinė pažiūra 
ne visiškai laimėjo, nes kad ir negyvi patys 
fermentai, kad ir gaii jie veikti laboratorijos 
inde, tačiau jų pasigaminti laboratorijoje dar 
nėra pavykę; iki siolei fermentai yra gaunami 
tik iš gyvų organizmų. 


Dabar fizikai su chemikais vėl nagrinėja 
klausimą, kuriuo būdu veikia fermentai. PFer- 
mentų (arba enzymų) reikšmė gyvojoje gam- 
toje yra labai didelė. Gąlima drąsiai sakyti, 
kad be fermentų greitai išnyktų visi gyvi 


daiktai. Augaluose asimilacijos procesas | 


(krakmolo gaminimas iš angliarūgšties ir 
vandens), gyvulių organizme maisto virškini- 
mas pareina nuo fermentų. Jų yra atrasta 
100 su viršum Daugelis jų veikia tik tam 
tikrą medžiagos rūši, kitaip tariant, jie vei- 
kia specifiškai. Vaizdžiu Fischer'io paly- 
ginimu, fermentas ir jo skaldomosios me- 

džiagos molekula turi taip atatikti vienas 
antrą, kaip raktas atatinka spyną. 

Fermentų veikimo esmė dar nėra visiškai 
aiški, nors ji turi daug panašumo į pirmiau 
minėtąsias katalitines reakcijas.  Fermentų 
chėminė struktūra dar tebėra nežinoma. 


12. Fizikinė — cheminė gyyos medžiagos 
būtis. 

Dar vienas gyvybės pažymys, be jos chę- 
minės sudėties ir medžiagos apykaitoje pasi- 
reiškiančių chemiškų kitimų, yra fizikinė — 
cheminė gyvos medžiagos būtis. Ji nėra nei 
kieta, nei skysta, bet panaši į išburkusius 
vandenyje klijus, į klijų drebučius. Šitokia 
<koloidinė» butis nuo klijų ir savo vardą yra 
gavusi. Tačiau koloidinė būtis nėra būtinai 
susijusi su gyvybe. Medžiagos, panašios i 
biokoloidus, atsitinka ir negyvoje gamtoje. 
Tai liudija ir garsusis Haeckel'io apsiriki- 
mas su savo batybiju, — tokia drebučių mase, 
ištraukta iš jūros dugno. Haeckelis ma 
nė, kad tojį masė esanti pirminės gyvybės 
pavidalas. Tačiau ne ilgai trukus paaiškėjo, 
kad tai buvo tik neorganinių druskų koloi- 
dinė masė. 


13. Psichiniai reiškiniai. 
Lieka dar paminėti psichiniai reiškiniai, 
kiek jie galėtų būti gyvybės pažymiais. 
Reika manyti, kad nėra tokio gyvo padaro, 
apie kurį turėtume teisės pasakyti, jog psi- 

chinių reiškinių, kad ir pačių primityvių, jis 
visiškai neturi. 

Apie sielos būtį mes sprendžiame tik iš 
mūsų pačių patyrimo. Pažiūrėti į kito gyvo 
padaro vidų, į kito kad ir labai mums arti- 
mo žmogaus sielą mes negalime. Kai mes 
matom, kad kiti žmonės arba, aplamai, kiti 
gyvi daiktai, jaudinami, elgiasi vienodai su 
mumis (pavyzdžiui, žmogus klausosi, žiūri, 
verkia, šuo užgautas cvpia, kirminas užmin- 
tas raitosi) mes vedame analogijos išvadą 
apie jų jausmus arbą net apie jų mintis. Bet 
analogijomis paremtos išvados gali mus su- 
klaidinti. Svetimo žmogaus miną mes galime - 
klaidingai suprasti. Tad kas besakyti apie 
kitų gyvių sielos savumus! 

Slieką perpiovus pusiau abi pusi raitosiį, 
bet už vis labiau pasturgalis, tarytum čia 
būtų jo skausmo jaučiamoji siela. Infuzorija 
atrodo, tarytum laisvu pasirinkimu plaukia 
vienur ar kitur, savo jausmų vedama. uo, 
botagą pamatęs, bėga šaliu, jo bijodamas; 
augalo šaknys lenda į žemę, slėpdamosi nuo 
saulės; mimozos lapeliai glaudžiasi į krūvą 
susigėdę, kao buvo paliesti. 

Panašiomis analogijų išvadomis galėtume 
sakyti, kad paleistas akmuo «glaudžiasi» prie 
žemės; magnetinės adatos galas «nekenčia» 
žiemių poliuso; vandenilis «iš meilės» jun- 
giasi su deguonimi, ir t. t. 

odžiu tariant, remdamiesi analogijų iš- 
vadomis, mes negalėtume tiksliai pasakyti, 
kur ir kada ima reikštis pasaulyje patys pir- 

miniai psichiniai reiškiniai; nejučiomis galė- 
tume atsidurti panpsichizme ir imtume kartu 
su graikų filosofu Empedokliu (490—430 
pr. Kr.) manyti, jog pasaulyje veikiančios dvi 
pagrindinės jėgos, meilė (eros) ir neapykanta 
(polemos): «meilė» jungianti atomus į krūvą, 
o <neapykanta» stumianti juos šalin vieną 
nuo kito, 

Pav. 10. Mimozos šakutė: 1) Lapeliaį ramume 
2) pajudinti lapeliai. 


Taigi psichiniai reiškiniai ne kiek tepa- 
deda gyvybei apibrėžti. 


14. Mechanizmas ir vitalizmas 


Tokiu būdu mes esame susipažinę su pa- 
grindiniais gyvybės reišliniais, su gyvybės 
vienetų forma ir jų medžiagine sudėtimi. Mes 
esame matę, kad kai kurie gyvybės pažymiai 
atsitinka ir negyvoje gamtoje, kad gryni fizi- 
kos veiksniai gali duoti negyvam daiktui gyvo 

padaro pavidalą ir gyvybės funkcijų analo- 
ginį vaizdą. Toliau, mes esame matę, kad 
cheminės sudėties ir medžiagos kitimo at- 
žvilgiu, mokslui plėtojantis, vis mažėja pa- 
grindinis skirtumas tarp gyvos ir negyvos 
medžiagos. 

Iš to, kad laboratorijoje fizikos ir chemi- 
jos priemonėmis galima pasidaryti reiškinių, 
panašių arba analoginių gyvybės reiškiniams, 
daugelis mokslininkų veda išvadą, kad ir $y- 
vame organizme veikią ne kitokie, kaip tik 
fizikos ir chemijos dėsniai, kad gyvybės reiš- 
kiniams užtenką tų pačių fizikinių ir chemi- 
nių jėgų, kurios veikia visoje gamtoje; kad 
gyvuose daiktuosę medžiagos ir energijos ki- 
timas seka tais pačiais dėsniais, kurie yra 
vienodi visoje gamtoje; kad gyvybės reiškiniai 


iš esmės nėra priešingi negyvosios $amtos * 


reiškiniams, 
itokia pažiūra į vienodumą veiksnių vi- 
soje gamtoje, į vienodumą reiškinių ir jų 
priežasčių tiek gyvuose, tiek negyvuose daik- 
tuose, vadinasi mechanistinė arba monistinė. 
Tačiau yrair tokių mokslininkų, kurie sako, 
kad gyvybei reikštis nepakanka paprastų fizi- 
kos ir chemijos dėsnių, kad gyvame organiz- 
me veikiančios dar kažin kokios ypatingos jė- 
gos (senovės «vis vitalis»), griežtai skirtingos 
nuo tų jėgų, kurias mes matome veikiant ne- 
gyvoje gamtoje. Tatai bus vadinamoji vitalis- 
tinė pažiūra. Vitalistai mano, kad šitos pas- 
laptingosios jėgos valdo ir reguliuoja -gyvame 
organizme fizikines ir chemines jėgas; jie va- 

dina jas dominantomis (R ei nk e), elementarinė- 
mis dūšiomis (Pauly), entėlechijomis (Driesch) 
ir dar kitoniškiau. 

Mechanistinė pažiūra ypačiai sustiprėjo, 
kai pavyko padaryti dirbtinė partenogenezė, 
kai pavyko kiaušinis dirbtiniu būdu pastumti 
plėtotis, kaip jis plėtojasi, būdamas vyriškos 
sėklos apvaisytas. . 

Kiaušinyje gyvybė tarytum miega; ją paža- 
dina įsismeigusi į kiaušinį sėklinė celė. Sėk- 
linės celės apvaisytas kiaušinis pradeda plė- 
totis. Sekant vitalizmu, sėklos veikimas par- 
einąs nuo paslaptingo- 
sios gyvybės jėgos. Šita 
paslaptimi tūli moksli- 
ninkai ladai remdavo 
vitalizmą, kovodami 
prieš mechanistinę pa- 
žiūrą. Ir štai R. Hert- 
| wig, Loeb, Batail- 

lon, Delage ir kiti 
| savo bandymais parodė 

„kad snaudančioji kiau- 
| šinyje gyvybė galima 
| -pažadint įvairiomis fizi- 
| kos ir chemijos priemo- 
|. nėmis: šildant, šepetuku 
|  jaudinant, adata ba- ; 
dant, kai kurių druskų Pav. 11. Varlės, išaugu- 


skiediniu apipylus ir sios iš nepavaisyto kiau- 
tolygiai. šinio, įdūsius jį adata pa- 
Remiantis šitų ban- gAUA [B 3 Ž AR aki 


| „dymų padariniais iške- 

liama hipotezė, kad ir natūrajiame apveisime 
kiaušinį stumia plėtotis fermentai (enzymos), 
-esamieji sėklos branduolyje.. Šitą hypotezę 
paremia ir O. ir G. Hertwigų bandymai 
su radijaus spinduliais pagadintomis sėklomis, 
kurios tačiau pajėgia pastumti kiaušinį plė- 
totis, Tad atrodo, kad snaudžiančią kiauši- 


nyje gyvybę pažadina cheminiai veiksniai, o 


ne kokia paslaptinga gyvybės jėga. 


15. Objektinga nuomonė. 

Kad šių dienų gamtos mokslininkai yra 
susiskirstę į vitalistus ir mechanistus, kad jų 
savitarpiai ginčai, ypačiai iš vitalistų pusės, 
kartais primena dar nepamirštus dėl jų žiau-: 
rumo tikybinius karus, kaltas, gal būt, jų nu- 
siteikimas ir jų palinkimas aiškinti gamtos 
reiškinius pagal sąve, grynai žmogiškai, kitaip 
tariant, antropomorfiškai. Nejučiomis ir daž- 
nai nenoromis mokslininkai kartais duodasi 
lenkiami motivų, kurie neturi nieko bendra 
su mokslu, juoba kad patsai tiriamasis ob. 
jektas nėra visiškai tikslus. 

Norint būti objektingam, norint objektin- 
gai žiūrėti į veikiančias gyvoje gamtoje jėgas, 
tenka pasakyti, kad kolei mes nežinome, ku- | 
riuos gyvybės reiškinius fizika su chemija ga- 
li arba kada nors galės išaiškinti, tolei mes 
neturime pagrindo tvirtinti, ko ji megali arba 
negalės padaryti. Tiesa, iki šiolei-dar nė vie- 
nas pagrindinių gyvybės reiškinių nėra išaiš- 
kintas iki galo. Ar imsime raumenų susi- 
traukimo mechanizmą, ar nervų laido esmę, 

ar ekskrecijos ir sekrecijos reiškinius, ar che- 
minę protoplasmos medžiagos struktūrą, ar fer- 
mentų sudėtį, visur rasime dar neišspręstų da- 
lykų. Tačiau nėra tuo tarpu įtikinamo pagrindo 
sakyti, kad visi šilieę dalykai niekumet nebus 
išaiškinti monistiškai. Atvirkščiai, kuo labiau 
plėtojasi gamtos mokslas, tuo mažiau belieka 
gamtoje vietos mistiškiems veiksniams. 
* * 


16. Gyvybės atsiradimo klausimas. 
„Iš kur ir kuriuo būdu gyvybė atsirado 
ant žėmės? 

Jau tūkstančiai metų praėjo, kaip šis klau- 
simas vėl ir vėl iš nauja nagrinėjamas; klau- 
simas, kuris ilgą laiką atrodydavo esąs iš- 
spęstas, kolei paaiškėdavo apsirikimas; klau- 
simas, kuris, gal būt, per amžius rūpės žmo- 

nijai. 

Biologija arba gyvybės mokslas pastaruo- 
ju šimtmečiu yrą padaręs be galo didelę pa- 
žangą. Siandien mes jau žinome, kad gyvas 
daiktas, nors jis būtų visiškai prastutis tik 
vienacelis protistas, pasidaro tiktai iš kito 
gyvo daikto: omne vivum e vivo (Pasteut). 
Mes žinome taip pat, kad daugiacelių gyvų 
padarų kiekviena celė pasidaro iš celės (omnis 
cellula e cellula [Virchow|), kad kiekvienos 
celės pagrindiniai elementai, kaip štai bran- 
duolys, protoplasmos grūdeliai ir net centri- 
nis kūnelis pasidaro tik iš tokių pat kitos 

„celės elementų (omnis nucleus e nucleo [P] e m- 
ming], omne granulum e granulo ĮAltmann, 

Pflūger, Rauber|, omne centriolum e cen- 
triolo |? Rauber|). 2 

Tad biologija mums sako, kad šiandien 
gyvas padaras pasidaro tiktai iš gyvo. Bet 
iš kur atsirado pirmasis gyvas padaras? Iš 
kur atsirado pirmasis žmogus? Net jei žmo- 
gaus kilmei aiškinti imtumėm pagrindan evo- 
liucijos teoriją, tai tuo mes klausimą, iš kur 
atsirado žmogus, dar neišspręstumėm, o jį 
tik nukeltumėme tolyn. Rodos, visų kultū- 
ringųjų tautų mytuose stengiamasi šis klau- 
simas išspręsti, lygiai kaip ir antras dar ben- 
dresnis klausimas: iš kur atsirado pasaulis? 


17. Senovės filosofų pažiūros. 


Pirmąsias pastangas gyvybės atsiradimo 
klausimą moksliškai išaiškinti darė senovės 
graikų filosofai. Bene pirmasis jų buvo 
Anaksimandras (610—547 pr. Kr.). Jis 
manė saulę buvus gyvybės akstinu. Saulė 
padarius žemės rūgimą; rūgstant atsiradę pūs- 
likių, kuriose pasidariusi medžiaga, panaši į 
kiaušinio baltymą; tai ir buvęs gyvas pada- 
ras,  Bis augo tose pūslikėse, misdamas nak- 
ties rasa, o paūgėjęs prasikalė ir, išsiritęs iš 
lukšto, davė pradžią įvairiems gyviams, iš ku- 
rių ir žmogus pasidarė. Vėliau žemė sukie- 
tėjo nuo saulės ir vėjų ir prarado gyvybės 
gaminamąsias jėgas, 

Kokį šimtą metų vėliau Empedoklis(ca 
490—430 pr. Kr.) aiškino, esą visas gyvų daik- 
tų įvairumas atsiradęs iš to, kad gyvenimo 
kovoje žuvę visi netikslingai organizuoti pa- 

darai, o tikslingiau organizuotieji išlikę gyvi, 
tarpę ir tobūlėję. Jis spėjo, kad ant žemės 
visų pirma atsiradę augalai, paskiau papras- 
tieji gyvuliai, iš jų išsiplėtoję tobulesnieji gy- 
vuliai ir pagaliau atsiradęs žmogus. 

Pasak Empedoklio, gyvybė tik kartą 
atsiradusi. O kiti tvirtino, kad gyvybė ir 
dabar dar atsirandanti. Pastarosios nuomo- 
nės buvo garsusis filosofas gamtininkas 
Aristotelis (384—322 pr. Kr.). Jo pažiū- 
ros tūkstančius metų turėjo lemiančios reikš- 
mės. Jis manė, kad iš dumblų ir iš pūvan- 
čios medžiagos gali savaime atsirasti varlės, 
sliekai, unguriai, kai kurie insektai ir kitoks 
sinulkesnis gyvis. Toks savaimingas gyvybės 
atsiradimas iš negyvos medžiagos buvo va- 
dinamas (generatio spontanea, generatio aegui- 
voca. 


18. Viduramžis ir naujųjų laikų pradžia. 


Aristotelio pažiūra į savaimingą gy- 
vybės atsiradimą išsilaikė visą vidurąmžį. 
Tiesa, mokslui plėtojantis, savaimingo gyvy- 
bės atsiradimo dėsnis tekdavo taikyti vis 
smulkesniam ir paprastesniam gyviui.  Ta- 
čiau dar ir 17-me amžiuje van Helmont'as 
(1577 —1644) tvirtino galįs iš purvinų marški- 
nių ir kvietienių miltų padaryti pelę. 

Ypačiai buvo manoma kirmėles atsiran- 
dant iš pūvančios mėsos. Bet apie 17j0 
šimtmečio vidurį Re di (1626—1694) parodė, 
kad atsirandančios pūvančioje mėsoje kirmėlės 
yra musių lervės ir kad jų neatsiras, jei mėsą 

laikysime uždengtą tankiu vielos tinklu, ku- 
tis neleidžia musėms nutūpti ant mėsos. 

Kitas to paties laiko mokslininkas gydy- 

„tojas Harvey (1578 — 1657) savo knygoje 

«Exercitationes de generationibus animalium> 
(1651), išdėstęs savo nuomonę apie gyvulių 
išsiplėtojimą'iš kiaušinio, stačiai pasako, kad 
visa, kas gyva, išsiplėtoja iš kiaušinio («0m- 
ne vivum ex Ovo») ir kad «generatio aeguivo- 
ca» esanti klaidinga nuomonė, 

Tačiau dar ir po Harvey'o daugelis 
mokslininkų tebesilaikė šitos, anot jo, klai- 
dingos nuomonės. Paminėtini yra lisnikai 
ir kitokie parazitai gyvulių ir žmogaus vidu- 
riuose. Jie net iki 19j0 amžiaus buvo laiko- 
mi savaiminės generacijos pavyzdžiais, kolei 
buvo įrodyta, kad ir jie išauga iš kiaušinio. 

Taip pat lengvai buvo tikima augalų sa- 
vaimingą atsiradimą. 


19. Iniuzorijų atradimas. 

Spontaninės generacijos šalininkų padau- 
gėjo, kai buvo. atrasti mažutyčiai vienaceliai 
gyviai, protistai ir bakterijos. Šitie gyviai ta- 
rytum tikrai atsiranda iš negyvos medžiagos. 

Užpylus vandens ant šieno pabirų ir kurį 
laiką tą vandenį pastovinus, jame atsiranda 
didelė daugybė tokio smulkaus gyvio. Jo 
atsiranda ir mėsos plautame vandeje arba 
šiaip jau vandenyje su pūvančia organine me-. 
džiaga. Žiūrint tokio vandens lašą pro mi- 
kroskopą matyti, kaip gyvi padarai jame kibž-. 
dėte kibžda. Pirmasis pamatė šituos smul- 

kučius gyvus padarus Leewenhoek'as, pro 
savo paties patobulintą mikroskopą žiūrėda- 
mas vandenį su pūvančiu šienu, ir praminė 
juos infuzorijomis (1675)*) 

Infuzorijų atsiradimas vandenyje — ar ne 
vaizdus įrodymas, kad negyva medžiaga gali 
virsti gyva? Juoba, kad infuzorijų atsiranda 
ir užkištame butelyje su pūvančiu skystimu. 

Vieni mokslininkai taip ir manė, o kiti tu- 
rėjo priešingą įsitikinimą. 


20. Mokslininkų ginčai dėl savaimingo 
gyvybės atsiradimo. 


Mokslininkų tarpe kilo karštų ginčų, ku- 
riuo būdu infuzorijos atsiranda. Tie ginčai 
tęsėsi su viršum 100 metų. 18-jam amžiui 
įpusėjus, kunigas skotas Needh a m'as sten- 
gėsi šį klausimą eksperimentiškai ištirti. Bu- 
telį vandens su mėsos gabaliukais jis statė į 
karštus pelenus. Vandeniui atvėsus atsiras- 
davo daugybė infuzorijų. Kadangi, Need- 
ham'o nuomone, vandeniui verdant žūdavę 
visi kiaušiniai, tai infuzorijos galėdavusios 
atsirasti tik spontaninės generacijos būdu 
(1745). 

Griežtai priešingos nuomonės buvo kitas 
kunigas, gabus eksperimentatorius italas Spal 
lanzani. Jis rado, kad infuzorijų atsiranda 
tiktai tada, kai išvirtą skystimą galėdavo pri- 
eiti oras. Bet jei bus virinamas užkištas bu- 


*) Ant žiedų, žolių ir sis ii užpiltas vandu: 10- 


tynišlai vadinamas < 


ona L krąs 

telys ir paskiau kamštis nebus judinamas, tai 
jokio gyvo daikto tokiame skystime neatsi-. 
randa. Spallanzani manė, kad ir nevirin- 
toje medžiagoje gyvi daiktai negalį atsirasti 
savaime, kad jų sėkla nukrentanti iš oro (1765). 

Tačiau šitie įstabūs Spallanzani'o 
bandymai neįtikino spontaninės generacijos 
šalininkų. Jie sakė, kad Spallanzani'o 
bandymais oras užkimštuose induose tiek 
perkaistąs, kad jis nebetinkąs infuzorijoms 
darytis (Treviranus). 

Reikia pridurti, kad abu šituodu katalikų 
kunigu eksperimentatoriu stengėsi įrodyti, 
kad jų viena antrai griežtai priešingos hypo- 
tezės visiškai sutinkančios su tikybinėmis 
dogmomis. 


21. Pasteur'o eksperimentai, 


Dar ir 19-me amžiuje tebesitęsė nuomo- 
nių kova dėl spėjamojo gyvybės atsiradimo 
būdo. Net dar garsusis Lamarck'as tvir- 
tina, infuzorijas, polypus, kirmėles ir kitą pras- 
tutį gyvį galint atsirasti iš dumblų. Nuomo- 
nių kova pasidarė dar gyvesnė, kai su tobu- 
lesniu mikroskopu buvo rasti dar smulkesni 
už infuzorijas gyviai, būtent bakterijos. Čia 
vėl kilo klausimas, ar negali šitie patys smul- 
kiausieji gyvi daiktai atsirasti tiesiog iš ne- 
gyvos medžiagos Vieni mokslininkai, ypa- 
čiai Pouchet, tvirtino, kad gali, kiti —kad 
ne. Tiems ginčams pabaigti, francūzų mokslo 
akademija 1860 m. paskelbė premiją tam, kas 

“šį klausimą tinkamai išspręs. 

Po dviejų metų premiją laimėjo Pas- 
teur'as. Jis įrodė, kad tarp tų smulkučių dul- 
kelių, kurios matyti ore lakiojant, kai saulės 


spindulys pro mažą 
plyšelį įlenda į tamsų 
kambarį, yra daugybė 
gyvų padarėlių ir jų 
sėklų, kad su tomis 
dulkelėmis nukrenta iš 
oro tiek  infuzorijų, 
tiek ir bakterijų sėkla. 
Jei paėmę mėsos viralą 
ar kitą kurį skystimą, 
kuris gali pūti, valandą 
pavirinsime, tai nuo 
karščio žus visi gyvi 
daiktai ir jų sėklos, ir 
toks skystimas pasida- 
rys sterilis. Jei dabar 
tokį sterilizuotą skys- 
timą taip laikysime, kad 
prie jo visiškai nepri- 
eitų oras arba, prieida- 
mas, pirma persikoštų 
pro hygroskopišką va- 
tą, tai toks skystimas 
gali kažin kiek ilgai 
stovėti, o nei bakterijų, 
nei jokių kitų gyvų 
daiktų jame neatsiras. 
Gi neatsiras dėl to, 


lės; 3 ir 4—acto bakterijos; 5 ir 6—ko 
artų, 2, 4 ir 6—2000 kartų. 


Tao 


1 ir 2—-pragaro ra 
3 ir 5 padid. 


i 


rios bakterijų rūšys: 
leros bakterijos 


Pav. 12 Įvai 


kad košiant orą pro vatą, visos dulkelės, vi- 
sos bakterijos ir infuzorijų sėklos užklius va- 

toje ir skystimo nepasieks. Oras galia leis- 
ti ir pro įkaitintą vamzdį; čia visos gyvosios 
sėklos sudegs ir taip pat nęužkrės skystimo. 

Remdamasi savo įstabių tyrimų daviniais, 
Pasteur'as padarė išvadą, kad kiekvienas 
gyvas daiktas atsiranda tik iš kito tokio pat 
gyvo daikto — Omne vivurmn e vivo (1862). 


Tačiau gal teisingiau būtų pasakius, P a s- 
teur'o bandymo sąlygomis gyvybė nepasi- 
daro. Negatyviai Pasteur'o bandymų re- 
zultatai negali būti įrodymu, kad kitokiomis 
sąlygomis ji taip pat nepasidarytų. Todėl ir 
po Pasteur'o nepasiliovė bandymai spon- 
taninės generacijos galimumui įrodyti. Bet 
kas kartas, kai kuris mokslininkų pasigar- 
sindavo radęs savaime pasidariusi gyvą daiktą, 
neilgai trukus tekdavo užgirsti, kad tai bu- 
vęs apsirikimas. Vienas tokių apsirikimų 
buvo savo laiku daug triūkšmo padaręs 
Huxleyo ir Haeckelio batybijus, tokia 
drebučių masė, ištraukta- iš jūros gilumos. 


Vėliau paaiškėjo, kad čia buvo negyva kolloi- | 


dinė masė, neorganinių druskų padaras. 


22. Gyvybės atsiradimas tolimoje praeityje. 


Kai buvo įsitikinta, kad nei laboratorijos | 


priemonėmis nepavyksta padaryti dirbtinė $y- 
vybė, nei gamtoje netenka matyti gyvą daiktą 


savaime iš negyvos medžiagos pasidarant, 1 


imta aiškinti, kad gyvybė atsiradusi buvusio- 


mis kadaise mūsų žemėje visai kitokiomis są- | 


lygomis, daug patogesnėmis negu dabar, ir 

kad aniems tolimos praeities laikams Pas- 
teur'o dėsnis negalįs būti taikomas. 

Daugelis mokslininkų todėl taip tampriai 
laikosi spontaninės generacijos hypotezės, 
kad šių dienų astronominė pažiūra į pasaulio 
plėtojimąsi taip tarytum liepte liepia. Net 
toksai atsargus mokslininkas Virchow'as, 
kuris nustatė dėsnį „„omnis cellula e cellula“, 
ir žinomas zoologas R. Hertwig'as spon- 
taninę generaciją laiko logišku mokslo pos- 
tulatu, nors apie sąlygas tokiai generacijai 
nieko nesiima pasakyti. 

Juk jei Kant-Laplace'o teorija yra 
teisinga, tai mūsų žemė turėjo būti kadaise 
kaip ugnis liepsnojąs skystas rutulys. Tokio 
karščio joks šių dienų gyvas. daiktas, jokia 
protoplasma neišlaikytų. Tik žemės paviršiui 
atvėsus ir sustingus į plutą, galėjo ant jos 
atsirasti gyvybė. Tiesa, Svante Arrhe- 
nius kiek kitaip įsivaizduoja žemės atsiradi- 
mą, tačiau ir jis mano, kad dangaus kūnams * 
besiplėtojant esama tokių laikotarpių, kada 
gyvybė ant jų tarpti negali. 

Ir mūsų žemės gyvenime yra buvęs toks 
laikas, kada negalėjo būti ant jos gyvų daik- 
tų. Jei taip, tai tenka manyti, kad yra buvęs 
toks laikas, kada ant žemės tik tik ėmė ras- 
tis gyvi padarai. Savaime kyla klausimas, 
kuriuo gi būdu jie čia atsirado? 

Dėl pirmosios gyvybės, dėl gyvos proto- 
plasmos atsiradimo ant žemės mokslininkų 
tarpe esama įvairių pažiūrų. Vieni mano, 
kad gyvybės kilmė, yra surišta su pačia žeme, 


42 


o kiti — kad gyvybė bus iš kitur nukritusi 
ant žemės. Nenagrinėdami visų- esamų hy- 
potezių, susipažinkime bent su viena kita jų. 


23. Pilūger'io cyano hypotezė. 

Pradėkime nuo Pflūger'io pasiūlytos: 
cyano hypotezės (1875). Pflūger'is mano, 
kad gyvybės pagrindas esanti cyano moleku- 
la. Cyano junginiai turį daug vienodų pa- 
žymių su gyvūuoju baltymu. Tarp jųdviejų 
esą tiek daug panašumo, kad Pflūger'is sa: 
kosi jaučiąs pagundos cyano rūgštį vadinti 
pusiaugyve molekula. 

Cyanas yra anglies ir azoto junginys (C:N2). 
Kad šituodu elementu susijungtų, reikia be | 
galo didelio karščio. Ir kai kurios kitos bal | 
tymo konstituentos, kaip štai,angliavandenilis, | 
sintetiškai pasidaro taip pat didelėje kaitroje. | 
Todėl gyvybės pagrindiniai elementai, pasak | 
Pflūger'io, pasidarę jau tada, kai žemė tebe- 
buvus ugnies kamuolys. Žemei palengva vės- | 
tant, cyano ir angliavandenilio junginiai turėję | 
laiko ir galėję pridaryti sudėtingų polymeriš- | 
kų junginių, kurie, susijungę su deguonimi, | 
vandeniu ir druskomis, ilgainiui pagaminę | 
gyvą baltymo medžiagą. 


24 Allen'o hypotezė. 


Iš esmės artima šitai yra Allen'o hypo- | 
tezė (1899). Allen'as mano, kad iš vėstan- 
čios žemės atsiradę pastovūs junginiai, su- | 
darę žemės plutą. Žemei atvėsus, iš debesų 
prakiuręs lietus su smarkiausiais žaibais. 

Lietaus vanduo nusinešė žemėn labai judrius 
ir nepastovius azoto dujinius junginius (NH, 
NO>), iš žaibo atsiradusius drėgname ore. Jūrių 
vandenyje buvę daug angliarūgšties (CO>) ir 
paprastųjų metalų chloro, sieros ir fosforo 
druskų pavidalu. Iš šitos žaliavos, saulės 
spindulių ir, gal būt, geležies įtakoje pasida- 
riusi gyva medžiaga. 

Pirminė gvvybė buvusi daug paprastesnė 
negu šių dienų, nes dar nebuvę pasidariusių 
organizmų, nebuvę net nė celių, kurios atsi- 
radusios kur kas vėliau. 


25. Prey er'io kontinuiteto teorija ir Rau- 
ber'io dissociacijos hypotezė. 


Tenka paminėti dar fiziologo Preyer'io 
savotiškas. gyvybės atsiradimo aiškinimas 
(1880). Preyer'is sako,kad gyvybė reiškusis 
žemėje jau tada, kai ji buvo karštai skystas 
rutulys; kad žemės pluta ir visa jos neorga- 
ninė medžiaga esanti ne kas kita, kaip kadaise 
buvusių gigantiškų karštų OrEanizinų, sustyrę 
lavonai. 

Žemei vėstant, keitęsis gyvybės pavidalai 
ir pagaliau pasidariusi protoplasma (konti- 


„nuiteto teorija). 


Panaši į šitą yra Rauberio mintis: tam 
tikru laiku, tirštėjančiame pirminiame rūke 
(Urnebel), bendroji to rūko medžiaga persi- 


skyrusi į neorganinę ir organinę dalį, ir iš 


pastarosios išsiplėtojusi protoplasma (disso- | 
ciacijos hypotėzė). 

26. Kosmozojų hypotezė. 

Praėjusio amžiaus pabaigoje buvo gyvai | 
svarstomas klausimas, ar nebus gyvybė atsi- | 

/ radusi ant žemės atnešta iš kitur, iš kitos 
| kurios planetos ar iš kitos žvaigždžių siste- | 
“ mos. 

Richter'is (1865) mano, kad žemei le- | 
kiant, iš aukštutinių jos atmosferos sluoksnių | 
dalis nusibraukianti į šviesos eterį. Kartu | 
su atmosferos dujomis patenką į pasaulio | 
erdvę smulkutyčių dulkelyčių, kurių tarpe - 
galį būti sporų, sėklų, kiaušinėlių ir kitokių 
mikroskopiškų gyvų padarų. 

Taip pat ir iš kitų dangaus kūnų panaši | 
„gyvybės sėkla („kosmozojai“ arba „pasaulinės | 
„erdvės mikrozojai“) galinti patekti į pasaulinę 
'erdvę, o iš čia pripuolamai galėjusi nukristi 

|ant žemės. | 

Garsus anglų fizikas Thomson'as (1871) 
ir ne mažiau garsus vokiečių fizikas — fizio- | 
logas Helmholtz'as (1871) spėja, kad gyvy- 
bės sėklą galėjęs atnešti į žemę koks nukritęs | 
iš dangaus meteoritas. 

Meteoritai, pasak Thomson'o, esą pla- | 
-netų atskaidukės, atskilusios dviem planetom | 
susikūlus. Tos atskaidukės galėjusios atsi- | 
nešti gyvybės sėklą ir, nukritusios į mūsų že- | 
mę, galėjusios pasėti ją čia. 

Ne kiekvienas meteoritas, sako Eėduis i 
holtz'as, krisdamas ant žemės, perkaista | 
kiaurai. Atsitinka, kad net anglinis meteoritas | 
nukrenta tik iš paviršiaus teapdegęs. Taigi | 


NSA SET 


| 

tokių meteoritų giliuose plyšiuose galėtų iš- 
likti koks gyvas padaras nesudegęs. 

Tačiau tam tikri nukritusių meteoritų 
tyrimai dar nėra patvirtinę šitos minties: gyvų 
padarų nėra rasta meteorituose nė žymės. 


27. Svante Arrhenius'o panspermijos 
hypotezė. 

Paskiausiuoju laiku kosmozojų hypotezę pa- 
Tėmė vienas pačių žymiųjų fizikų, neseniai pasi- 
miręs Svante Arrhenius(1907). Jis sako, 
kad gyvybės sėklą galėję atnešti į žemę sau--. 
lės spinduliai, pagavę ją pasaulinėje erdvėje. | 
Saulės spinduliai pajėgia pakelti dulkelytes ; 
maždaug tokio dydžio, kaip pačios mažiau- 
sios mums žinomos bakterijų sporos. Saulės 
spindulių galybė neštų tokias gyvas dulkeles 
su neišpasakytu greitumu. Gyvybės sėklų 
(spermų) esą visur pasaulinėjė erdvėjė (pan- 
spermijos hypotezė.) 

Į pasaulinę erdvę tokia gyvybės sėkla ga- 
lėtų patekti kad ir šitokiu būdu: Vėjas gali 
pakelti lengvutytes bakterijų sporas labai 
aukštai. (Oro srovė dviejų metrų į sekundą 
greičio gali pakelti sporą į 100 kilometrų 
aukščio. Iš ten ji kristų žemėn taip lėtai, 
kad jos kritimo beveik neįžiūrėtum. (O elek- 
tra galėtų tokią sporą dar toliau nuspirti ir 
išstumti ją iš žemės pritraukiamos įtakos. 

Patekusi į pasaulinę erdvę, spora galėtų 


tenai pati sau viena klaidžioti arba prilipus 


prie didesnės dulkelės kartu su ja keliauti; 


| Pavyzdžiui, ji galėtų įsikibti į zodiakalinės 

šviesos dulkelytę. Saulės spindulių nešama, 
tokia spora gali prilėkti kurią planetą. DPla- 
netos atmosferoje tokia keliauninkė gerokai 
įkaistų ir sudegtų, jei jos greitumas nepalė- 
tėtų. Tačiau greitumui palėtėjus ji gali išlik- 
"ti gyva, o sveika pasiekusi planetą gali įdiegti 
tenai gyvybę, jei tiktai ras patogias savo gy- 
venimui sąlygas. 

Mūsų saulės sistemos artimiausia kaimy- 
nė yra alfa-centaurus. Nuo jos iki mūsų | 
žemės tokia kelionė truktų, Arrhenius'o | 
apskaičiavimu, kokius 9 tūkstančius metų. 
Pasaulinėje erdvėje yra labai šalta (—2730) ir 
absoliučiai sausa ir daug gyvybei kenksmingų 
ultravioletinių spindulių. Taigi kelionė būtų 
sunki ir pavojinga. 

Antra vertus, yra žinoma, kad kai kurių 
gyvų padarų smulkutytės sėklos —sporos yra 
labai gaivios. Jos pakenčia labai didelį šaltį 
tenunykdamos*). Gali būti, kad pasaulinės 
erdvės šaltis ir sausumas**) ir tokios kelio- 
nės ilgas trukimas joms nepakenktų. 


*) Samanų faunos gyvuliukai (rotatorijos, tardigra- 
dos, nematodos) išbūva 24 valandas gyvi skysto van- 
denilio temperatūroje (—2530), kelias valandas net skysto 
belijo temperatūroje (—271,89); o jei prieš šaldant buvo 
sausai išdžiovinti, beveik visiškai nebebijo kad ir di- 


“| deliausio šalčio. Jie nėnunyksta išbuvę 20 mėnesių 


skysto oro temperatūroje (—1909).— (R a h m, Verhandl. 
d, dtsch. zool. Gesellsch. Bd. 29, p. 106—111.) 


**) Kai kurie augalai pasilieka gyvi ištisus mėnesius | 


(iki T mėa,) laikomi ekssikatoryje (su sieros rūgštimi 
arba su chlorkalciu), Javų sėklos, išlaikytos 10—12 sa- 
vaičių ekssikatoryje ir išdžiuvusios iki 0,5?/4 xandens 

Dėl ultravioletinių spindulių Arrhenius 
mano, kad be deguonies jie nesą tokie kenks- 
mingi ir kad pasaulinėje erdvėje jų nesą taip 
jau daug, nes didelė jų dalis užkliūvanti sau- 
lės atmosferoje, 

28. Panspermijos hypotezės įvertinimas. 

Kritiškai įvertindami panspermijos hypo- 
tezę, turime pasakyti, kad ji nėra geriau pa- 
grįsta už spontąninės generacijos hypotezę. 

Jei ji būtų teisinga, vadinasi, jei gyvybė iš 
tikro buvo atnešta į mūsų žemę iš kito pa- 
saulio, tai vėl kiltų klausimas: o iš kur atsi- 
rado gyvybė aname svetimame pasaulyje? Ar 
sąlygos spontaninei generacijai tenai buvo“ 
"patogesnės negu ant mūsu Žžemėš? 

itam kebliam klausimui išvengti, pans- 
permijos hypotezės šalininkai ir kai kurie 
biologai mano, kad gyvybė celės pavidalu 
esanti taip pat amžina, kaip ir medžiaga su 
energija — omne vivum ab aeternitate e cellula 
(Richter. /ors Arrhenius ir prisipažįsta, 
„kad gyvybės amžinumui įrodyti neturime tokių 
priemonių, kokias galime pavartoti medžiagos 
ir energijos atžvilgiu, tačiau Schwalbe 
(1914) mano, kad šita hypotezė nesanti visiš- 
kai be pagrindo ir kad ji galinti būti pasta- 
tyta greta su spontaninės generacijos hypo- 
teze, kuri, jei bus nuosekliai išplėtota, gyvy- 
bės atsiradimą gali taip pat nukelti į amži- 
nybę. S 
tūrio, nepraranda savo daigumo. — (Schrėder, Ūber 


||| dis Austrocknungsfūhigkeit der Pilanzen.  Untersuch. 
: a.d. Botan. Inst. zu Tūbingen. 1886 —88, Bd. 2, p. 1). 

Juk pripažindami spontaninę generaciją, 
turime pripažinti, sako Schwalbe, kad 
mūsų žemė, ligi tik buvo atsiskyrus nuo sau- 
lės ūkanos, ir dar tebebūdama sudėta iš ne- 
išpasakytai karštų dujų, jau turėjo savyje pa- 
jėgumą medžiagos plėtojimosi būdu pagaminti 
visus gyvus padarus, kurie vėliau ant žemės 
pasidarė. 

O tie gyvieji padarai ne iš karto pasidarė 
tokie, kokie jie dabar yra. Pirminės gyvybės 
pavidalai, tur būt, buvo daug paprastesni, 
"negu šių dienų menkiausiąs gyvas padarėlis. 
Jei teisinga evoliucijos hypotezė, jei tikrai vi- 
sas šių dienų gyvybės formų įvairumas yra 
pasidaręs iš pirmesnių paprastesnių pavidalų, 
tai toji pat evoliucijos hypotezė reikia taikyti 
ir anam žemės gyvenimo periodui, kada iš 
neorganinės medžiagos ėmė formuotis jungi- 
niai su vienu kitu gyvosios medžiagos savumu 
(Roux, Weismann ir k.). 


29. Gyvybės atsiradimo klausimas 
ir pasaulėžiūra, 

Turėdami galvoje visas tik ką išdėstytą- 
sias gyvybės atsiradimo hypotezes, negalime 
neprisipažinti, kad apie gyvybės atsiradimą 
ant žemės mes žinome gal ne daugiau, negu 
žinojo graikų filosofai prieš tūkstančius metų. 

Mes turime rimto pagrindo manyti, kad 
žemės gyvenime yra buvęs toks laikotarpis, 
kada protoplasminės gyvybės negalėjo būti. 


Todėl logiškai protaudami turime išvesti iš- | 


vadą, kad tam tikru laiku gyvybė ant žemės 

atsirado. Kaip, kada, kuriuo būdu, kokiu 
pavidalu ji atsirado, mes dar nežinome. 

Taip pat negalime tiksliai pasakyti, ku- 
rioms jėgoms veikiant iš negyvos medžiagos 
elementų pasidarė gyva protoplasma. Tuo 
tarpu dar nėra įrodyta, kad gyvybei pasida- 
ryti ir jai plėtotis nepakako fizikalinių ir che- 
minių jėgų. 

Taip pat dar nėra įrodyta, kad gyvoje pro- 
toplasmoje, be fizikos ir chemijos dėsnių, vei- 
kia dar kokia paslaptinga «gyvybės jėga» (vis 
vitalis). 

Paprastai manoma ir pasaulėžvalginėjė lite- 
ratūroje dažnai skelbiama, kad mechanistinė 
pažiūra ir spontaninės generacijos hypotezė 
remianti ateizmą, o vitalistinė — teizmą. Di- 
delė klaida yra šitaip manyti ir rašyti. Juk 
yra dar viena pagrindinė pasaulėžiūra, panteiz- 
mas, kuriai nebūtų kuo remtis, jei ką tik 
minėtoji nuomonė būtų teisinga. 

Iš tikrųjų, biologinis mechanizmas, lygiai 
kaip ir spontaninės generacijos hypotezė ne- 
turi jokio tiesioginio sąryšio su bet kuria anų 
trijų pasaulėžiūrų. Jei, sakysime, teistui visas 
pasaulis, pradedant nuo elektrono ir atomo 
ir baigiant pačiu žmogumi, yra Dievo sutver- 
tas, tai vis viena, ar Dievas šį darbą bus vienu 
sykiu padaręs, ar dviem laipsniais tvėręs. Jei 
"kuris teistąs mano, kad jo teizmas pasvirtų, 
jei jam nebereiktų tikėti, kad tam tikru žemės 
gyvenimo laiku Dievas sutvėręs gyvybę atskir ; 
<tvėrimo aktu», tai tokiam teistui kiekvienas 
fizikalinis ir cheminis procesas būtų priešta- 

raująs Dievo buvimui. Kad šitie pastarieji 
procesai vyksta dėl $lūdinčių medžiagoje jėgų, 
neabejoja nė vienas protingas žmogus. Gi 
mechanizmo šalininkai spontaninę generaciją 
aiškina ne kuo kitu, kaip tik medžiagos imma- 
nentinėmis jėgomis. 

Jei spontaninės generacijos hypotezė būtų 
priešinga teizmui, tai taip pat priešingas būtų 
bet kuris fizikalinis arba cheminis reiškinys 
(Dennert). 

Tas pat, kas sakyta apie teizmą, tenka 
pasakyti ir apie panteizmą. 

Tokiu būdu biologinis mechanizmas yra 
suderinamas su bet kuria pasaulėžiūra (B a- 
vin k). š 

Antra vertus, tegul paaiškėtų, kad biolo- 
giniams procesams išaiškinti nepakanka fizi- 
kos ir chemijos dėsnių, kitaip tariant, tegul 
kada nors viršų imtų vitalistinė pažiūra. Ta- 
da kiltų klausimas, nuo kurio momento ėmė 
veikti pasaulyje dvilaipsnė sistema? (O gal 
tas momentas yra pasinėręs amžinybėje, kaip 
panspermijos hypotezė sako? Pagaliau šitas 
klausimas neturėtų ypatingos reikšmės, nes 
svarbu būtų ne tai, nuo kurio momento bus 
ėmusi veikti paslaptingoji gyvybės jėga, 0 
svarbu bus, kad be tos mistiškosios jėgos 
nebus galima suprasti gyvybės atsiradimo. 

Tokiu būdu ir vitalizmas neveda stačiai į 
teizmą (Bavink). 

Iki šiolei vitalizmas yra turėjęs jau ne vie- 
ną skaudų smūgį. Jis jau ne vieną savo 
tvirtovių turėjo užleisti mechanizmui. Gy-- 

“ voji medžiaga yra dar labai mažai ištirta, o 
visa, ką mes apie ją žinome, yra paremta 
mechanizmu ir chemizmu. Kol dar nėra vi- 
siškai paaiškėję, kur pasibaigia tizikalinių ir 
cheminių jėgų veikimas, tol nėra reikalo žiū- 
rėti heterogeninių faktorių ir ieškoti prie- 
ėlaudos vitalizme. 


Nedera su žiburiu ieškoti visų moksliško- 
sios patirties spragų ir ribų ir jomis remti 
teizmą. Tai labai netikri ramsčiai, sako 
Bavink'as, nes mokslo pažanga gali juos 
veikiai pakirsti. 


30, Išvada. 


Atsimindami visa, ką esame išdėstę, turi: 
me pasakyti, kad šių dienų mokslas dar nėra 
išrišęs gyvybės problemos: mes dar nežinome, 
nei kas yra gyvybė, nei kuriuo būdu ji yra 
atsiradusi ant žemės. Viena težinome: gyvy- 
"bė yra glaudžiai susijusi su medžiaga. Gy- 
vybė reiškiasi tiktai medžiagos ir jos energi- 
jos kitimais. O kas iš tikrųjų yra vadina- 
moji medžiaga ir energija, mes nežinome. 
Taip pat mes nežinome, kas iš tikrųjų yra 
' anie elementai, kurių vienoks susijungimas 
vadinamas <organinis», o kitoks — <neorgani- 
nis» (Eleutheropulos). 


Tačiau per drąsu būtų sakyti, kad gyvybės 
paslapties žmogus niekumet neatspės. Moks- 
las yra jau ne vieną gamtos paslaptį išaiški- 
nęs. Jo pažangai nedera statyti riba pesimistiš- 

kuoju Du Bois-Reymond'o <niekumet 
nesužinosime» («<Ignorabinus»), bet verčiau 
sakysime kartu su Flesch'u: šį tą žinome 
sužinosime ir daugiau. 


(<Scimus nonnulla; plura sciemus»). 
p 


= 


Turinys 


Gyvybės apibrėžimas... || 
Gyvybės pažymiai... 


Gyvybės pažymiai negyvuose aiti 
T0OSO e la a a a 


Gyvybės pažymiai kristaluose . 
Negyvų daiktų kova dėl būvio . 
Medžiaginis gyvybės pagrindas . 
Celė; jos reikšmė gyvybei... || 
tėlių dauginimas... Lu a 


"Dirbtinės celės“, a 


Cheminė gyvų daiktų sudėtis. Or- 
ganinė medžiaga; jos gaminimas la- 
Boratožijoje: 454 A 
Cheminis gyvos medžiagos kitimas. 
Katalizė. Rūgimas. Fermentai. . |, 


Fizikinė — cheminė gyvos medžiagos 


Psichiniai reiškiniai... 
Mechanizmas ir vitalizmas |. || 
Objektinga nuomonė 0, 
Gyvybės atsiradimo klausimas . . 
Senovės filosofų pažiūros |. 


Viduramžis ir naujų laikų pradžia. 


Intožoriją atfadimas. 2 


Mokslininkų ginčai del savaimingo 
gyvybės atsiradimo. a 


21. 
22. 


23. 
24, 
25. 


26 


27. 


28. 
29. 


30 


Pasteur'o eksperimentai 

Gyvybės atsiradimas tolimoje pra- 
GILVIĖ rr p 
Piliger'io cyano hypotezė <... || 
Alleno hypotezė |. . 
Preyerio  kontinuiteto teoriją: iš 
Rauber'o dissociacijos hypotezė . 
Kosmozojų hypotezė Ls 
Svante Arrhenius'o pansper- 
mijos“ My potežė AL L ET, 


Panspermijos hypotezės įvertinimas. 


Gyvybės atsiradimo klausimas ir 
pasaulėžiūra: Z145)51016 k, 


Tšvada:+“-7 54 a AS 


Pastebėtųjų klaidų atitaisymai 


Psl. Eilė Išspausdinta: Pataisyti: 

4 33. ot to 

54 7. padavėlis padarėlis 

6. 2. sutrikimą sugedimą 

i 13. natrios natrio 

8. 5. stikelio stiklelio 

10. 10. fizikiniams fizikaliniams 
11. 24. išpaviršiaus iš paviršiaus 
18. 10. pratoplama protoplasma 
22; 8. odėl Todėl 
k 4. baltynų baltymų 
“25; 30. dvidegini dvideginio 
27. 7. g$yyos gyvos 

27. 11. fizikinė-chemi- fizikine ir che- 

. ne mine 

28. 10. cvpia cypia 

28. 25. kao kad 

31. Pav. 11.3. įdūsius įdūrus 

31. Pav.11.4. Batallon'ą Bataillon'ą. 


+ 


3 nemokamas . . 
„priedas S 


1928 metams. 


